96/337/EY: Komission päätös, tehty 8 päivänä toukokuuta 1996, yhteisön ekotuotemerkin myöntämisestä kaksikantaisille hehkulampuille koskevista ekologisista perusteista (ETA:n kannalta merkityksellinen teksti)



Virallinen lehti nro L 128 , 29/05/1996 s. 0024 - 0026



KOMISSION PÄÄTÖS, tehty 8 päivänä toukokuuta 1996, yhteisön ekotuotemerkin myöntämisestä kaksikantaisille hehkulampuille koskevista ekologisista perusteista (ETA:n kannalta merkityksellinen teksti) (96/337/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että yhteisön ekotuotemerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa todetaan, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 6 artiklan mukaisesti komissio on kuullut tärkeimpiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä `kaksikantaiset hehkulamput` tarkoitetaan kaikkia yleisvalaistukseen käytettäviä hehkulamppuja, joissa on kanta molemmissa päissä. Tähän tuoteryhmään kuuluvat pääasiassa kaikki putkimaiset loistelamput. Lamppujen on oltava liitettävissä yleiseen sähkönjakeluverkkoon. 2 artikla Edellä 1 artiklassa määritellyn tuoteryhmän ympäristöä säästävä tehokkuus ja soveltuvuus käyttöön on arvioitava liitteessä vahvistettujen erityisten ekologisten ja käyttöönsoveltuvuutta koskevien perusteiden mukaan. 3 artikla Tuoteryhmän määrittely ja tuoteryhmää koskevat perusteet ovat voimassa kolme vuotta tämän päätöksen voimaantulopäivästä. 4 artikla Hallinnollisia tarkoituksia varten tälle tuoteryhmälle annetaan koodinumero "009". 5 artikla Tämä päätös on osoitettu kaikille jäsenvaltioille. Tehty Brysselissä 8 päivänä toukokuuta 1996. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 LIITE 1 A. EKOLOGISET ARVIOINTIPERUSTEET Jotta hehkulampulle voidaan myöntää ekotuotemerkki, sen on vastattava kaikkia alla lueteltuja arviointiperusteita. Arviointiperuste N:o 1: Hyötysuhde Arviointiperuste asetetaan watteina. Lampun valotehon on oltava suurempi kuin taulukossa 1 esitetty raja-arvo, sellaisena kuin se on mitattu Kansainvälisen valaistustoimikunnan (Commission Internationale d'Éclairage, CIE) vuoden 1973 menetelmällä 24. Taulukko 1 >TAULUKON PAIKKA> Arviointiperuste N:o 2: Elohopea Lamput saavat sisältää korkeintaan 10 mg elohopeaa lamppua kohti. Elohopeapitoisuus on mitattava tämän päätöksen lisäyksessä kuvatulla menetelmällä. Arviointiperuste N:o 3: Pakkaus (1) Laminaatteja tai komposiittimuoveja ei saa käyttää. Kaiken pahvisen pakkausmateriaalin on sisällettävä vähintään 65 painoprosenttia kierrätysmateriaalia. B. KÄYTTÖÖNSOPIVUUTTA KOSKEVAT ARVIOINTIPERUSTEET Arviointiperuste N:o 4: Tuotetiedot i) Tuotteeseen liitetään seuraavat tiedot: "Lampun ympäristöä säästävä tehokkuus paranee, kun sitä käytetään elektronisen säätölaitteen kanssa. Suorituskyky paranee edelleen, kun sitä käytetään suuritaajuisen elektronisen säätölaitteen kanssa." ii) Pakkauksessa on oltava tietoa (kaaviokuvana tai muuten) kuluttajille tuotteen asianmukaisesta hävittämisestä, mukaan lukien aiheelliset lainsäädännön vaatimukset. Arviointiperuste N:o 5: Käyttöikä Odotettavissa olevan käyttöiän (2) on oltava ≥ 10 000 tuntia IEC 81 (1992) -kokeen mukaisesti. Jos käyttöikäkoetta ei ole vielä suoritettu, valmistajan pakkauksessa ilmoittama käyttöikä on hyväksyttävä siihen asti, kunnes kokeen tulos on saatavilla. IEC 81 -käyttöikäkokeen tulos on ilmoitettava toimivaltaiselle elimelle heti, kun se on saatavilla, kuitenkin viimeistään 18 kuukautta merkin anomisen jälkeen. Lisäys MENETELMÄ ELOHOPEAPITOISUUDEN TESTAAMISEKSI Aluksi purkausputkesta irrotetaan muoviosat ja siihen liitetyt elektroniset osat. Liitäntäjohdot leikataan poikki mahdollisimman läheltä purkausputken lasipintaa. Purkausputki pannaan vetokaappiin ja leikataan palasiksi. Palaset asetetaan sopivankokoiseen lujaan kierrekannelliseen muovipulloon, johon lisätään läpimitaltaan 1 tuuman kokoinen posliinikuula sekä 25 ml erittäin puhdasta väkevöityä typpihappoa (70 %). Pullo suljetaan ja sitä ravistetaan muutama minuutti, jotta purkausputki hajoaa pieniksi partikkeleiksi, ja korkkia löysätään ajoittain paineen muodostumisen välttämiseksi. Pullon sisällön annetaan reagoida 30 minuuttia, jona aikana sisältöä ajoittain sekoitetaan. Tämän jälkeen pullon sisältö suodatetaan haponkestävän suodatinpaperin läpi ja otetaan talteen 100 ml:n mittapulloon. Sitten pulloon lisätään kaliumdikromaattia niin, että kromin lopullinen konsentraatio on 1000 ppm. Tämän jälkeen pullo täytetään puhtaalla vedellä. Tehdään vastaavat standardiliuokset elohopeapitoisuuteen 200 ppm asti. Liuokset analysoidaan liekkifotometrisellä atomiabsorptiomenetelmällä 253,7 nm:n aallonpituudella käyttäen taustakorjausta. Saatujen tulosten sekä liuoksen tunnetun tilavuuden perusteella voidaan laskea hehkulampun alkuperäinen elohopeapitoisuus. Toimivaltainen laitos voi sopia mukautuksista testimenetelmän yksityiskohtiin, jos ne ovat teknisistä syistä välttämättömiä, ja niitä on sovellettava johdonmukaisesti. (1) Tämä arviointiperuste on tilapäinen siihen asti, että luodaan yleinen käytäntö pakkausnäkökohtien sisällyttämiseksi ekotuotemerkin myöntämiseen sovellettaviin arviointiperusteisiin. (2) Keskimääräinen ilmoitettu käyttöikä.